Tanja Storm – Ek is oppad – Olka Bolka Web & E-Magazine
Met haar eerste snit val sy met die deur in die huis met 'n Rock-a-Roll liedjie wat beslis die aandag gaan vang. Haar unieke, eerlike stem spoel om die note asof jy dit nie kan vasvang nie en besef, híér loop talent oor. Haar album is styf gepak met 'n spektrum van musiekstyle. Soms opgewek, soms diep, soms verlang jy en ander kere wil jy om die tafel dans soos met haar kwêla wat jou sommer trots afrikaans laat voel. Dan draai die storm om en kalmeer jou met die mooiste ballades en lirieke wat nie soetsappig is nie, maar water dra en jy mee kan vereenselwig.
Tanja het al saam met van ons land se grootste kunstenaars opgetree, was al by omtrent elke fees en tree op met 'n vol 'band'.